nibzard/narodne-novine-full-text-markdown huggingface dataset:
## Rješenje o imenovanju mr. Mirana Cofeka pomoćnikom ministra gospodarstva

### NN 64/1996 (30.7.1996.), Rješenje o imenovanju mr. Mirana Cofeka pomoćnikom ministra gospodarstva

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
42. stavka 2. Zakona o sustavu državne uprave ("Narodne novine", broj 75/93),
Vlada Republike Hrvatske je na sjednici održanoj 25. srpnja 1996. godine
donijela

## **RJEŠENJE**

### **O IMENOVANJU POMOĆNIKA MINISTRA GOSPODARSTVA**

Imenuje se mr. MIRAN COFEK pomoćnikom ministra gospodarstva.

Klasa: 080-02/96-05/19
Urbroj: 50304/2-96-01
Zagreb, 25. srpnja 1996.

Predsjednik **mr. Zlatko Mateša,** v. r.

Rješenje, NN 64/1996-1268
## Rješenje o razrješenju dijela članova Nadzornog odbora Hrvatske garancijske agencije

### NN 64/1996 (30.7.1996.), Rješenje o razrješenju dijela članova Nadzornog odbora Hrvatske garancijske agencije

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
10. stavka 2. Zakona o Hrvatskoj garancijskoj agenciji ("Narodne novine",
broj 29/94), Vlada Republike Hrvatske je na sjednici održanoj 25. srpnja
1996. godine donijela

## **RJEŠENJE**

### **O RAZRJEŠENJU DIJELA ČLANOVA NADZORNOG ODBORA HRVATSKE GARANCIJSKE AGENCIJE**

Razrješuju se dužnosti člana Nadzornog odbora Hrvatske garancijske agencije:

- PETAR ŠALE

- MARIJAN ŽIVKOVIĆ.

Klasa: 080-02/96-02/69
Urbroj: 50304/2-96-01
Zagreb, 25. srpnja 1996.

Predsjednik **mr. Zlatko Mateša,** v. r.

Rješenje, NN 64/1996-1269
## Rješenje o imenovanju članova Nadzornog odbora Hrvatske garancijske agencije

### NN 64/1996 (30.7.1996.), Rješenje o imenovanju članova Nadzornog odbora Hrvatske garancijske agencije

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94) i članka
10. stavka 2. Zakona o Hrvatskoj garancijskoj agenciji ("Narodne novine",
broj 29/94), Vlada Republike Hrvatske je na sjednici održanoj 25. srpnja
1996. godine donijela

## **RJEŠENJE**

### **O IMENOVANJU ČLANOVA NADZORNOG ODBORA HRVATSKE GARANCIJSKE AGENCIJE**

Za članove Nadzornog odbora Hrvatske garancijske agencije, imenuju se:

- mr. IVAN SEČIĆ

- KREŠIMIR LEKO.

Klasa: 080-02/96-05/15
Urbroj: 50304/2-96-01
Zagreb, 25. srpnja 1996.

Predsjednik **mr. Zlatko Mateša,** v. r.

Rješenje, NN 64/1996-1270
## Rješenje o razrješenju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika H

### NN 64/1996 (30.7.1996.), Rješenje o razrješenju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika H

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske
(»Narodne novine«, br. 41/90, 8/91, 14/91, 53A/91, 9/92, 55/92
i 29/94), članka 182. stavka 2. Zakona o mirovinskom i invalidskom
osiguranju (»Narodne novine«, br. 26/83, 5/86, 42/87, 34/89,
57/89, 40/90, 9/91, 96/93 i 44/94) i članka 69. stavka 2. Zakona
o mirovinskom i invalidskom osiguranju individualnih poljoprivrednika Hrvatske
(»Narodne novine«, br. 26/83, 57/83, 47/86, 40/90 i 96/93),
Vlada Republike Hrvatske je na sjednici održanoj 25. srpnja 1996. godine
donijela

## **RJEŠENJE**

### **O RAZRJEŠENJU ČLANOVA UPRAVNOG ODBORA REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE, REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE I REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Razrješuju se dužnosti članovi Upravnog odbora Republičkog
fonda mirovinskog i invalidskog osiguranja radnika Hrvatske, Republičkog
fonda mirovinskog i invalidskog osiguranja samostalnih privrednika Hrvatske
i Republičkog fonda mirovinskog i invalidskog osiguranja individualnih
poljoprivrednika Hrvatske:

- dr. STJEPAN BLAŽINKOV

- IVAN NAHTIGAL

- JOSIP RUŠEC

- MATO KOSTELAC

- JOSIP ŠAJNOVIĆ

- DIANA DULIBIĆ VLAHOV

- ZLATKO LENAC

- DRAGO KRPINA

- NEDILJKO MATIĆ.

Klasa: 080-02/96-02/71
Urbroj: 50304/2-96-01
Zagreb, 25. srpnja 1996.

Predsjednik **mr. Zlatko Mateša,** v. r.

---

[![](dodaci/1996/TipkaPočStr.GIF)](http://www.nn.hr/Narodne.htm)
[![](dodaci/1996/TSluzGl.GIF)](http://www.nn.hr/Glasilo/index.htm)
[![](dodaci/1996/TPretra.GIF)](http://www.nn.hr/search/iaquery.exe)
![](dodaci/1996/TElPosta.GIF)

Rješenje, NN 64/1996-1271
## Rješenje o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika Hr

### NN 64/1996 (30.7.1996.), Rješenje o imenovanju članova Upravnog odbora Republičkog fonda mirovinskog i invalidskog osiguranja radnika Hrvatske, Republičkog fonda mirovinskog i invalidskog osiguranja samostalnih privrednika Hr

# VLADA REPUBLIKE HRVATSKE

Na temelju članka 23. stavka 4. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), članka 182.
stavka 2. Zakona o mirovinskom i invalidskom osiguranju ("Narodne novine",
br. 26/83, 5/86, 42/87, 34/89, 57/89, 40/90, 9/91, 96/93 i 44/94) i članka
69. stavka 2. Zakona o mirovinskom i invalidskom osiguranju individualnih
poljoprivrednika Hrvatske ("Narodne novine", br. 26/83, 57/83, 47/86, 40/90
i 96/93), Vlada Republike Hrvatske je na sjednici održanoj 25. srpnja 1996.
godine donijela

## **RJEŠENJE**

### **O IMENOVANJU ČLANOVA UPRAVNOG ODBORA REPUBLIČKOG FONDA MIROVINSKOG I INVALIDSKOG OSIGURANJA RADNIKA HRVATSKE, REPUBLIČKOG FONDA MIROVINSKOG I INVALIDSKOG OSIGURANJA SAMOSTALNIH PRIVREDNIKA HRVATSKE I REPUBLIČKOG FONDA MIROVINSKOG I INVALIDSKOG OSIGURANJA INDIVIDUALNIH POLJOPRIVREDNIKA HRVATSKE**

Za članove Upravnog odbora Republičkog fonda mirovinskog i invalidskog
osiguranja radnika Hrvatske, Republičkog fonda mirovinskog i invalidskog
osiguranja samostalnih privrednika Hrvatske i Republičkog fonda mirovinskog
i invalidskog osiguranja individualnih poljoprivrednika Hrvatske, imenuju
se:

- DRAGO KRPINA

- MARIJAN RAMUŠČAK

- JOSIP ŠAJNOVIĆ

- VERA STANIĆ

- dr. ĐURO NJAVRO

- dr. BORIS KANDARE

- IVAN ŠKARIĆ

- VALENT PUŽEVSKI

- IVAN KOLAK.

Klasa: 080-02/96-05/18
Urbroj: 50304/2-96-01
Zagreb, 25. srpnja 1996.

Predsjednik **mr. Zlatko Mateša,** v. r.

Rješenje, NN 64/1996-1272
## Odluka o visini novčane naknade za nezaposlenu osobu

### NN 64/1996 (30.7.1996.), Odluka o visini novčane naknade za nezaposlenu osobu

# **MINISTARSTVO RADA I SOCIJALNE SKRBI**

Na temelju članka 22. stavka 2. Zakona o zapošljavanju ("Narodne novine",
br. 59/96), ministar rada i socijalne skrbi uz suglasnost ministra financija
donosi

## **ODLUKU**

### **O VISINI NOVČANE NAKNADE ZA NEZAPOSLENU OSOBU**

I.

Najniža novčana naknada utvrđuje se u iznosu 407,20 kuna, a najviša
novčana naknada utvrđuje se u iznosu od 900,00 kuna mjesečno.

II.

Ova Odluka stupa na snagu danom objave u "Narodnim novinama", a primjenjuje
se od 25. srpnja 1996. godine.

Klasa: 120-02/96-01/47
Urbroj: 524-03/1-96-2
Zagreb, 26. srpnja 1996.

Ministar rada i socijalne skrbi
**Joso Škara,** v. r.
Ministar financija
**Božo Prka,** v. r.

Odluka, NN 64/1996-1273
## Odluka o postavljenju Marija Mikolića izvanrednog i opunomoćenog veleposlanika Republike Hrvatske u Kraljevini Danskoj, i za izvanrednog i opunomoćenog veleposlanika Republike Hrvatske u Kraljevini No

### NN 66/1996 (2.8.1996.), Odluka o postavljenju Marija Mikolića izvanrednog i opunomoćenog veleposlanika Republike Hrvatske u Kraljevini Danskoj, i za izvanrednog i opunomoćenog veleposlanika Republike Hrvatske u Kraljevini No

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam MARIA MIKOLIĆA izvanrednog i opunomoćenog veleposlanika
Republike Hrvatske u Kraljevini Danskoj, i za izvanrednog i opunomoćenog
veleposlanika Republike Hrvatske u Kraljevini Norveškoj, sa sjedištem u
Kopenhagenu.

Ova Odluka stupa na snagu danom donošenja.

Broj: 01-96-1341/1
Zagreb, 18. srpnja 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 66/1996-1277
## Odluka o postavljenju Nike Bezmalinoviuća za izvanrednog i opunomoćenog veleposlanika Republike Hrvatske u Rumunjskoj

### NN 66/1996 (2.8.1996.), Odluka o postavljenju Nike Bezmalinoviuća za izvanrednog i opunomoćenog veleposlanika Republike Hrvatske u Rumunjskoj

# **PREDSJEDNIK REPUBLIKE HRVATSKE**

Na osnovi članka 99. stavka 2. Ustava Republike Hrvatske i članka 22.
Zakona o vanjskim poslovima ("Narodne novine" broj 48/96.), donosim

## **ODLUKU**

kojom postavljam NIKU BEZMALINOVIĆA za izvanrednog i opunomoćenog veleposlanika
Republike Hrvatske u Ru-munjskoj, sa sjedištem u Bukureštu.

Ova Odluka stupa na snagu danom donošenja.

Broj: 01-96-1354/1
Zagreb, 24. srpnja 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 66/1996-1278
## Odluka o postavljenju dr. Mladena Andrlića za veleposlanika Republike Hrvatske u Stalnoj misiji Republike Hrvatske pri Europskoj Uniji u Bruxellesu

### NN 66/1996 (2.8.1996.), Odluka o postavljenju dr. Mladena Andrlića za veleposlanika Republike Hrvatske u Stalnoj misiji Republike Hrvatske pri Europskoj Uniji u Bruxellesu

# PREDSJEDNIK REPUBLIKE HRVATSKE

Na osnovi članka 99. stavka 2. Ustava Republike Hrvatske i članka 15.
Zakona o inozemnim poslovima ("Narodne novine" broj 53/91.), donosim

## **ODLUKU**

kojom postavljam dr. MLADENA ANDRLIĆA za veleposlanika Republike Hrvatske
u Stalnoj misiji Republike Hrvatske pri Europskoj Uniji u Bruxellesu i
imenujem zamjenikom izvanrednog i opunomoćenog veleposlanika - šefa Stalne
misije Republike Hrvatske pri Europskoj Uniji u Bruxellesu.

Ova Odluka stupa na snagu danom donošenja.

Broj: 01-96-1324/1
Zagreb, 16. srpnja 1996.

Predsjednik
Republike Hrvatske
**dr. Franjo Tuđman,** v. r.

Odluka, NN 66/1996-1279
## Pravilnik o izmjenama i dopunama Pravilnika o uvjetima za ovlaštene pravne i fizičke osobe u telekomunikacijama

### NN 66/1996 (2.8.1996.), Pravilnik o izmjenama i dopunama Pravilnika o uvjetima za ovlaštene pravne i fizičke osobe u telekomunikacijama

# MINISTARSTVO POMORSTVA, PROMETA I VEZA

Na temelju članka 53. stavak 3. Zakona o telekomunikacijama ("Narodne
novine", br. 53/94), ministar pomorstva, prometa i veza donosi

## **PRAVILNIK**

### **O IZMJENAMA I DOPUNAMA PRAVILNIKA O UVJETIMA ZA OVLAŠTENE PRAVNE I FIZIČKE OSOBE U TELEKOMUNIKACIJAMA**

Članak 1.

U članku 2. stavak 1., točka 1. Pravilnika o uvjetima za ovlaštene pravne
i fizičke osobe u telekomunikacijama ("Narodne novine" br. 22/95 i 100/95)
mijenja se i glasi:

"1. Podatke o pravnoj i fizičkoj osobi (naziv, sjedište, dosadašnja
djelatnost, reference ili ime i prezime i adresa)".

U stavku 1. točka 3. briše se.

Članak 2.

(1) Naslov iznad članka 5. mijenja se i glasi:

*"Naknada za izdavanje ovlasti i izdavanje potvrda o tipskom odobrenju"*

(2) U članku 5. iza stavka 2. dodaju se novi stavci 3. i 4. koji glase:

"(3) visina jednokratne naknade za svaku izdanu potvrdu o tipskom odobrenju
iznosi **1 000,00 kn**

(4) Visina jednokratne naknade za svaku priznatu potvrdu o tipskom odobrenju
(type approval certificate) iz članka 3. stavak 8. ovog pravilnika, iznosi
**400 kn."**

Članak 3.

(1) U članku 6., stavak 2. mijenja se i glasi:

"(2) Pravna osoba iz stavka 1. ovog članka obvezna je uz zahtjev za
izdavanje ovlasti dostaviti Ministarstvu plan i program utemeljenja i razvoja
ispitnog laboratorija koji treba obuhvatiti slijedeća poglavlja:

1. Vrsta opreme za koju se podnosi zahtjev za izdavanje ovlasti,

2. Laboratorijski prostor,

3. Laboratorijska oprema,

4. Stručni kadar,

5. Norme, propisi,

6. Drugi uvjeti prema normama EN 45001 i EN 45002 i u skladu s naputkom
ISO/IEC GUIDE 25."

(2) Iza stavka 5. dodaju se novi stavci 6., 7. i 8., koji glase:

"(6) Pravna osoba iz stavka 1. ovog članka dostavlja Ministarstvu izvješće
o ispitivanju (test report), kojime potvrđuje usklađenost ispitivane opreme
sa zahtjevima iz odgovarajuće norme ili propisa.

(7) Na temelju izvješća o ispitivanju predmetne telekomunikacijske opreme
Ministarstvo izdaje potvrdu o tipskom odobrenju (type approval certificate),
vidi Dodatak uz Pravilnik.

(8) Ministarstvo će priznati potvrdu o tipskom odobrenju izdanu od države
članice CEPT-a temeljem provjere sukladnosti izvješća o ispitivanju (test
report) sa Zakonom o telekomunikacijama."

Članak 4.

Ovaj pravilnik stupa na snagu osmi dan od dana objave u "Narodnim novinama".

Klasa: 011-01/96-02/67
Urbroj: 530-07-96-3
Zagreb, 29. srpnja 1996.

Ministar
pomorstva, prometa i veza
**mr. Željko Lužavec,** v. r.

Pravilnik, NN 66/1996-1283
## Inedks cijena na malo u Republici Hrvatskoj u srpnju 1996. godine

### NN 66/1996 (2.8.1996.), Inedks cijena na malo u Republici Hrvatskoj u srpnju 1996. godine

# DRŽAVNI ZAVOD ZA STATISTIKU

Državni zavod za statistiku Republike Hrvatske objavljuje

## **INDEKS**

### **CIJENA NA MALO U REPUBLICI HRVATSKOJ**

Indeks cijena na malo u Republici Hrvatskoj u srpnju 1996. godine u
odnosu na lipanj 1996. godine iznosi: **100,4**

Klasa: 957-04/96-01/51
Urbroj: 555-05-04-96-51
Zagreb, 1. kolovoza 1996.

Ravnatelj
**mr. sc. Ivan Rusan,** v. r.

Ostalo, NN 66/1996-1284
## Stopa rasta proizvođačkih cijena industrijskih proizvoda u srpnju 1996. godine

### NN 66/1996 (2.8.1996.), Stopa rasta proizvođačkih cijena industrijskih proizvoda u srpnju 1996. godine

# DRŽAVNI ZAVOD ZA STATISTIKU

Na temelju članka 9. Zakona o porezu na dobit "Narodne novine" broj
109/93., Državni zavod za statistiku objavljuje

## **STOPU RASTA**

### **PROIZVOĐAČKIH CIJENA INDUSTRIJSKIH PROIZVODA**

Stopa rasta proizvođačkih cijena industrijskih proizvoda u srpnju 1996.
godine u odnosu na lipanj 1996. godine, iznosi: **0,0**

Klasa: 957-04/96-01-52
Urbroj: 555-05-04-96-52
Zagreb, 1. kolovoza 1996.

Ravnatelj
**mr. sc. Ivan Rusan,** v. r.

Ostalo, NN 66/1996-1285
## Odluka o imenovanju Ćire Grubišića generalnim konzulom Republike Hrvatske u Bosni i Hercegovini

### NN 67/1996 (7.8.1996.), Odluka o imenovanju Ćire Grubišića generalnim konzulom Republike Hrvatske u Bosni i Hercegovini

# **PREDSJEDNIK REPUBLIKE HRVATSKE**

Na osnovi članka 99. Ustava Republike Hrvatske i članka 19. Zakona o
inozemnim poslovima ("Narodne novine" broj 53/91.), donosim

## **ODLUKU**

kojom se imenuje ĆIRO GRUBIŠIĆ za generalnog konzula Republike Hrvatske
u Bosni i Hercegovini, sa sjedištem u Mostaru i konzularnim područjem koje
obuhvaća sljedeće općine i gradove: Mostar, Livno, Kupres, Prozor, Jablanica,
Konjic, Tomislavgrad, Posušje, Grude, Široki Brijeg, Ljubuški, Čitluk,
Čapljina, Stolac i naseljeno mjesto Ravno u općini Trebinje.

Broj: 01-96-1360/1

Zagreb, 30. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 67/1996-1286
## Odluka o dopuni Odluke o određivanju robe koja se izvozi i uvozi na temelju dozvola

### NN 67/1996 (7.8.1996.), Odluka o dopuni Odluke o određivanju robe koja se izvozi i uvozi na temelju dozvola

# **VLADA REPUBLIKE HRVATSKE**

Na temelju članka 46. Zakona o trgovini ("Narodne novine", broj 11/96),
Vlada Republike Hrvatske je na sjednici održanoj 1. kolovoza 1996. godine,
donijela

## **ODLUKU**

### **O DOPUNI ODLUKE O ODREĐIVANJU ROBE KOJA SE IZVOZI I UVOZI NA TEMELJU DOZVOLA**

I.

U Odluci o određivanju robe koja se izvozi i uvozi na temelju dozvola
("Narodne novine", broj 58/96) u točci II. dodaju se novi tarifni brojevi
i tarifne oznake Carinske tarife, kako slijedi:

|  |  |  |
| --- | --- | --- |
| Tarifni broj | Tarifna oznaka | Naziv |
| 48.08 |  | Papir i karton, valoviti (sa zalijepljenim ravnim površinskim listovima ili bez njih), naborani (krep, plisirani), reljefni ili bušeni u rolama ili listovima, osim papira iz tar. broj 48.03: |
|  | 4808.10 | valoviti papir i karton, uključujući bušeni |
| 48.19 |  | Kutije, vreće i vrećice i drugi spremnici za pakiranje, od papira, kartona, celulozne vate i listova ili traka od celuloznih vlakana; kartonažni proizvodi od papira ili kartona, registratori i slični proizvodi, koji se upotrebljavaju u uredima, trgovinama ili slično: |
|  | 4819.10 | kutije od valovitog papira ili kartona |

II.

Ova Odluka stupa na snagu danom objave u "Narodnim novinama".

Klasa: 331-02/96-01/03

Urbroj: 5030105-96-3

Zagreb, 1. kolovoza 1996.

Predsjednik

**mr. Zlatko Mateša,** v. r.

Odluka, NN 67/1996-1287
## Odluka o izmjenama i dopunama Odluke o Republičkom fondu "Kralj Zvonimir"

### NN 67/1996 (7.8.1996.), Odluka o izmjenama i dopunama Odluke o Republičkom fondu "Kralj Zvonimir"

# VLADA REPUBLIKE HRVATSKE

Na temelju članka 23. stavka 3. Zakona o Vladi Republike Hrvatske ("Narodne
novine", br. 41/90, 8/91, 14/91, 53A/91, 9/92, 55/92 i 29/94), Vlada Republike
Hrvatske je na sjednici održanoj 1. kolovoza 1996. donijela

## **ODLUKU**

### **O IZMJENAMA I DOPUNAMA ODLUKE O REPUBLIČKOM FONDU "KRALJ ZVONIMIR"**

I.

U Odluci o Republičkom fondu "Kralj Zvonimir" ("Narodne novine", broj
2/92) u točki I, iza riječi "izbjeglicama" briše se točka, stavlja se zarez
i dodaju riječi "te povratnicima".

II.

U točki II. riječi "Braće Oreški 14" zamjenjuju se riječima "Ulica Republike
Austrije 14".

III.

U točki III. riječ "dinarska" zamjenjuje se riječju "kunska".

IV.

Točka IV. mijenja se i glasi:

Fondom upravlja Upravni odbor.

Upravni odbor čine:

- predstojnik Ureda za prognanike i izbjeglice, kao predsjednik Upravnog
odbora

- zamjenik predstojnika Ureda za prognanike i izbjeglice, kao zamjenik
predsjednika Upravnog odbora

- glavni tajnik Ureda za prognanike i izbjeglice

- potpredsjednik Vlade Republike Hrvatske (za humanitarna pitanja)

- predstavnik Vlade Republike Hrvatske

- dva predstavnika Sabora Republike Hrvatske

- predstavnik Ministarstva razvitka i obnove

- predstavnik Ministarstva financija

- predstavnik Ministarstva rada i socijalne skrbi

- predstavnik Hrvatskog Caritasa

- načelnik financijskog odjela Ureda za prognanike i izbjeglice.

Upravni odbor donosi odluke većinom glasova svih članova.

V.

U točki VII. riječ "voditelj" zamjenjuje se riječju "načelnik".

VI.

Do konstituiranja Upravnog odbora iz točke IV. ove Odluke Fondom upravlja
predstojnik Ureda za prognanike i izbjeglice.

VII.

Ova Odluka stupa na snagu osmog dana od dana objave u "Narodnim novinama".

Klasa: 402-09/91-01/02

Urbroj: 5030104-96-1

Zagreb, 1. kolovoza 1996.

Predsjednik

**mr. Zlatko Mateša,** v. r.

Odluka, NN 67/1996-1288
## Pravilnik o izmjenama i dopunama Pravilnika o obrascima i evidenciji prijave prebivališta i boravišta građana

### NN 67/1996 (7.8.1996.), Pravilnik o izmjenama i dopunama Pravilnika o obrascima i evidenciji prijave prebivališta i boravišta građana

# MINISTARSTVO UNUTARNJIH POSLOVA

Na temelju članka 14. stavak 4. Zakona o prebivalištu i boravištu građana
("Narodne novine" br. 53/91. i 26/93.) ministar unutarnjih poslova donosi

## **PRAVILNIK**

### **O IZMJENAMA I DOPUNAMA PRAVILNIKA O OBRASCIMA I EVIDENCIJI PRIJAVE PREBIVALIŠTA I BORAVIŠTA GRAĐANA**

Članak 1.

U Pravilniku o obrascima i evidenciji prijave prebivališta i boravišta
građana ("Narodne novine" broj 54/91.) u članku 2. stavku 1. točka 9. mijenja
se i glasi:

"9. mjesto i adresa stanovanja (mjesto, općina, ulica i kućni broj),
a za osobe iz inozemstva i država iz koje dolaze te broj godina provedenih
u inozemstvu."

Članak 2.

U članku 9. stavak 3. mijenja se i glasi:

"Matični ured koji je obavio upis promjene ili ispravak osobnog imena
u maticu rođenih izvijestit će u propisanim rokovima nadležno tijelo o
obavljenom upisu, s naznakom dana početka važenja nastale promjene."

Članak 3.

Obrazac 1 iz članka 2. Pravilnika zamjenjuje se novim obrascem 1, koji
je tiskan uz ovaj Pravilnik i njegov je sastavni dio.

Članak 4.

U cijelom tekstu Pravilnika o obrascima i evidenciji prijave prebivališta
i boravišta građana ("Narodne novine" broj 54/91.) riječi "policijska stanica",
"matična knjiga rođenih", "matična

knjiga umrlih" i "matična knjiga vjenčanih" zamjenjuju se riječima:
"policijska postaja", "matica rođenih", "matica umrlih" i "matica vjenčanih"
u odgovarajućem padežu.

Članak 5.

Ovaj Pravilnik stupa na snagu danom objave u "Narodnim novinama", a
počinje se primjenjivati 1. rujna 1996. godine.

Broj: 511-01-64-29661/1-96.

Zagreb, 29. srpnja 1996.

Ministar unutarnjih poslova

**Ivan Jarnjak,** v. r.

![](dodatni/365105.gif)

Pravilnik, NN 67/1996-1290
## Rješenje o dopuni Rješenja o određivanju zdravstvenih organizacija za obavljanje zdrvastvenih pregleda djelatnika i građana za držanje i nošenje oružja

### NN 67/1996 (7.8.1996.), Rješenje o dopuni Rješenja o određivanju zdravstvenih organizacija za obavljanje zdrvastvenih pregleda djelatnika i građana za držanje i nošenje oružja

# MINISTARSTVO UNUTARNJIH POSLOVA

Temeljem članka 18. stavka 4. Zakona o oružju ("Narodne novine" br.
69/92., 26/93., 43/93., 29/94. i 108/95.), ministar unutarnjih poslova,
uz suglasnost ministra zdravstva, donosi

## **RJEŠENJE**

### **O DOPUNI RJEŠENJA O ODREĐIVANJU ZDRAVSTVENIH ORGANIZACIJA ZA OBAVLJANJE ZDRAVSTVENIH PREGLEDA DJELATNIKA I GRAĐANA ZA DRŽANJE I NOŠENJE ORUŽJA**

I.

U Rješenju o određivanju zdravstvenih organizacija za obavljanje zdravstvenih
pregleda djelatnika i građana za držanje ili držanje i nošenje oružja ("Narodne
novine" br. 5/93., 16/93., 59/93., 95/95., 17/96., 50/96. i 54/96.) u točci
I. iza rednog broja 38. dodaju se brojevi i riječi:

"39. Grupna privatna praksa medicine rada, mr. sc. dr. Smilja Maravić
Bravar, mr. sc. dr. Gordana Rinčić Grbac i dr. Milorad Stipanović, Rijeka,
Ivana Zajca 24/II.2."

II.

Ovo rješenja stupa na snagu osmog dana od dana objave u "Narodnim novinama".

Broj: 511-01-42-16973/2-1996.

Zagreb, 25. srpnja 1996.

Ministar unutarnjih poslova

**Ivan Jarnjak,** v. r.

Rješenje, NN 67/1996-1291
## Naredba o izmjeni i dopuni Naredbe o načinu uplačivanja prihoda proračuna i izvanproračunskih fondova te prihoda za financiranje drugih javnih potreba za 1996. godinu

### NN 67/1996 (7.8.1996.), Naredba o izmjeni i dopuni Naredbe o načinu uplačivanja prihoda proračuna i izvanproračunskih fondova te prihoda za financiranje drugih javnih potreba za 1996. godinu

# **MINISTARSTVO FINANCIJA**

Na temelju članka 37. Zakona o platnom prometu u zemlji ("Narodne novine"
br. 27/93. s izmjenama i dopunama) ministar financija izdaje

## **NAREDBU**

### **O IZMJENI I DOPUNI NAREDBE O NAČINU UPLAĆIVANJA PRIHODA PRORAČUNA I IZVANPRORAČUNSKIH FONDOVA TE PRIHODA ZA FINANCIRANJE DRUGIH JAVNIH POTREBA ZA 1996. GODINU**

I.

U Naredbi o načinu uplaćivanja prihoda proračuna i izvanproračunskih
fondova te prihoda za financiranje drugih javnih potreba za 1996. godinu
("Narodne novine" br. 1/96., 5/96., 10/96., 21/96., 22/96 i 50/96.) u glavi
II. VLASTITI PRIHODI PRORAČUNA, točki 1. PRIHODI DRŽAVNOG PRORAČUNA, podtočka
1.2.7. Ostali prihodi Državnog proračuna, iza brojčane oznake 7609 Prihodi
od privatizacije (prodaje udjela u poduzeću), umjesto točke stavlja se
zarez i dodaje:

7617 Primici od prodaje vrijednosnih papira.

II.

U glavi II. VLASTITI PRIHODI PRORAČUNA, točki 4. PRIHODI GRADSKIH I
OPĆINSKIH PRORAČUNA u posljednjem stavku iza brojčane oznake vrste prihoda
7722 dodaje se 7749.

III.

U popisu žiroračuna županija i gradova/općina te brojčanih oznaka mjerodavnih
jedinica Zavoda za platni promet, ispostava Porezne uprave i gradova/općina
po županijama u županiji pod III. SISAČKO-MOSLAVAČKA ŽUPANIJA, KOTAR GLINA,
mijenja se žiroračun za općinu Vrginmost tako da glasi:

ISPOSTAVA POREZNE UPRAVE VRGINMOST

32100-630-84 VRGINMOST \*32130 510 510

IV.

Ova Naredba stupa na snagu danom objave u "Narodnim novinama".

Klasa: 401-03/95-01/11

Urbroj: 513-07/96-7

Zagreb, 1. kolovoza 1996.

Ministar financija

**Božo Prka,** v. r.

Naredba, NN 67/1996-1292
## Naredba o zabrani uvoza u Republiku Hrvatsku i provoza preko teritorija Republike Hrvatske papkara (goveda, ovaca, koza i svinja) te proizvoda od tih životinja kao i životinjske hrane i stelje podrije

### NN 67/1996 (7.8.1996.), Naredba o zabrani uvoza u Republiku Hrvatsku i provoza preko teritorija Republike Hrvatske papkara (goveda, ovaca, koza i svinja) te proizvoda od tih životinja kao i životinjske hrane i stelje podrije

# MINISTARSTVO POLJOPRIVREDE I ŠUMARSTVA

Na temelju članka 111. stavka 1. točka 2. Zakona o zdravstvenoj zaštiti
životinja i veterinarskoj djelatnosti ("Narodne novine", broj 52/91, 64/91,
26/93. i 29/94.) ministar poljoprivrede i šumarstva donosi

## **NAREDBU**

### **O ZABRANI UVOZA U REPUBLIKU HRVATSKU I PROVOZA PREKO TERITORIJA REPUBLIKE HRVATSKE PAPKARA (GOVEDA, OVACA, KOZA I SVINJA) TE PROIZVODA OD TIH ŽIVOTINJA KAO I ŽIVOTINJSKE HRANE I STELJE PODRIJETLOM IZ TZV. SRJ (SRBIJE I CRNE GORE)**

I.

Radi sprečavanja unošenja u Republiku Hrvatsku zarazne bolesti slinavke
i šapa naređuju se sljedeće mjere:

1. Zabranjuje se uvoz u Republiku Hrvatsku i provoz preko teritorija
Republike Hrvatske iz tzv. SRJ (Srbije i Crne Gore):

a) živih papkara (goveda, ovaca, koza i svinja);

b) životinjskih proizvoda podrijetlom od papkara;

c) životinjske hrane i stelje biljnog podrijetla.

II.

Ova Naredba stupa na snagu danom objave u "Narodnim novinama".

Klasa: 011-02/96-01/113

Urbroj: 525-01-96-01

Zagreb, 16. srpnja 1996.

Ministar

poljoprivrede i šumarstva

**Matej Janković,** v. r.

Naredba, NN 67/1996-1294
## Odluka o eskontnoj stopi Narodne banke Hrvatske

### NN 68/1996 (9.8.1996.), Odluka o eskontnoj stopi Narodne banke Hrvatske

# **NARODNA BANKA HRVATSKE**

Na temelju članka 16. stavka 1. i članka 67. stavka 1. točke 11. Zakona
o Narodnoj banci Hrvatske ("Narodne novine" br. 35/95 - pročišćeni tekst),
Savjet Narodne banke Hrvatske na svojoj sjednici održanoj 31. srpnja 1996.
godine donio je

## **ODLUKU**

### **O ESKONTNOJ STOPI NARODNE BANKE HRVATSKE**

I.

Eskontna stopa Narodne banke Hrvatske iznosi 6,5% godišnje.

II.

Danom stupanja na snagu ove Odluke prestaje važiti Odluka o eskontnoj
stopi Narodne banke Hrvatske ("Narodne novine" br. 50/94.).

III.

Ova Odluka stupa na snagu danom objave u "Narodnim novinama", a primjenjuje
se od 1. kolovoza 1996. godine.

O. br. 361/96
Zagreb, 31. srpnja 1996.

Predsjednik Savjeta
Narodne banke Hrvatske
guverner Narodne banke Hrvatske
**dr. Marko Škreb,** v. r.

Odluka, NN 68/1996-1297
## Odluka o izmjeni Odluke o kamatnim stopama Narodne banke Hrvatske

### NN 68/1996 (9.8.1996.), Odluka o izmjeni Odluke o kamatnim stopama Narodne banke Hrvatske

# NARODNA BANKA HRVATSKE

Na temelju članka 16. stavka 2. i članka 67. stavka 1. točke 11. Zakona
o Narodnoj banci Hrvatske ("Narodne novine" br. 35/95 - pročišćeni tekst),
Savjet Narodne banke Hrvatske na svojoj sjednici održanoj 31. srpnja 1996.
godine donio je

## **ODLUKU**

### **O IZMJENI ODLUKE O KAMATNIM STOPAMA NARODNE BANKE HRVATSKE**

I.

U Odluci o kamatnim stopama Narodne banke Hrvatske ("Narodne novine"
br. 70/94, 85/94, 31/95, 35/95 i 47/95) u točki VII. stavak 2. postotak
16,5% zamjenjuje se postotkom 12%.

II.

Ova Odluka stupa na snagu danom objave u "Narodnim novinama".

O. br. 360/96
Zagreb, 31. srpnja 1996.

Predsjednik Savjeta
Narodne banke Hrvatske
guverner Narodne banke Hrvatske
**dr. Marko Škreb,** v. r.

Odluka, NN 68/1996-1298
## Odluka o izmjeni i dopuni Odluke o obveznom upisu blagajničkih zapisa Narodne banke Hrvatske

### NN 68/1996 (9.8.1996.), Odluka o izmjeni i dopuni Odluke o obveznom upisu blagajničkih zapisa Narodne banke Hrvatske

# NARODNA BANKA HRVATSKE

Na temelju članka 10. stavka 1. točke 2., članka 13. stavka 3. i članka
67. stavka 1. točke 9. Zakona o Narodnoj banci Hrvatske ("Narodne novine"
br. 35/95 - pročišćeni tekst), Savjet Narodne banke Hrvatske na sjednici
održanoj 31. srpnja 1996. godine donio je

## **ODLUKU**

### **O IZMJENI I DOPUNI ODLUKE O OBVEZNOM UPISU BLAGAJNIČKIH ZAPISA NARODNE BANKE HRVATSKE**

I.

U Odluci o obveznom upisu blagajničkih zapisa Narodne banke Hrvatske
("Narodne novine" br. 35/95, 40/95, 47/95, 56/95, 64/95, 79/95, 91/95,
101/95, 2/96, 12/96, 20/96, 27/96, 32/96, 38/96, 46/96 i 54/96), u točki
II. iza stavka 29. dodaje se stavak 30. koji glasi:

"Banke upisuju obvezne blagajničke zapise po stopi od 1% na izračunati
prosjek depozita za obračun obvezne rezerve u obračunskom razdoblju od
15. 07. 1996. - 11. 08. 1996."

II.

U točki III. iza stavka 29. dodaje se stavak 30. koji glasi:

"Banke upisuju ukupan obračunati iznos iz točke II. stavak 30., na dan
26. 08. 1996. godine, uplatom obračunatog iznosa na tekući račun Narodne
banke Hrvatske".

III.

U točki VI. postotak 16,5% zamjenjuje se postotkom 12%.

IV.

Ova Odluka stupa na snagu danom objave u "Narodnim novinama".

O. br. 359/96
Zagreb, 31. srpnja 1996.

Predsjednik Savjeta
Narodne banke Hrvatske
guverner Narodne banke Hrvatske
**dr. Marko Škreb,** v. r.

Odluka, NN 68/1996-1299
## Odluka o odlikovanju Redom Danice hrvatske s likom Marka Marulića broj 01-051-96-13-1-13/1

### NN 69/1996 (16.8.1996.), Odluka o odlikovanju Redom Danice hrvatske s likom Marka Marulića broj 01-051-96-13-1-13/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje za osobite zasluge u očuvanju i promicanju hrvatske
kulture u Mađarskoj TONI VIDAKOVIĆ, ravnatelj hrvatskog kazališta u Pečuhu
Redom Danice hrvatske s likom Marka Marulića.

Broj: 01-051-96-13-1-13/1

Zagreb, 21. lipnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1300
## Odluka o odlikovanju Redom Danice hrvatske s likom Blaža Lorkovića broj 01-051-96-13-2-3/1

### NN 69/1996 (16.8.1996.), Odluka o odlikovanju Redom Danice hrvatske s likom Blaža Lorkovića broj 01-051-96-13-2-3/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje za osobite zasluge u gospodarstvu ing. ANTE LUJIĆ
Redom Danice hrvatske s likom Blaža Lorkovića.

Broj: 01-051-96-13-2-3/1

Zagreb, 27. lipnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1301
## Odluka o odlikovanju Redom Danice hrvatske s likom Ruđera Boškovića broj 01-051-96-13-3-4/1

### NN 69/1996 (16.8.1996.), Odluka o odlikovanju Redom Danice hrvatske s likom Ruđera Boškovića broj 01-051-96-13-3-4/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje za osobite zasluge u području znanosti, istraživanjima
i otkrićima novih lijekova, nastojanjima da znanstvena dostignuća budu
od pomoći hrvatskome narodu, te zalaganje koje je pokazao pomažući i promičući
znanstvenike iz Republike Hrvatske, u prigodi 90. rođendana prof. dr. VLADIMIR
PRELOG Redom Danice hrvatske s likom Ruđera Boškovića.

Broj: 01-051-96-13-3-4/1

Zagreb, 3. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1302
## Odluka o odlikovanju Redom kneza Trpimira s ogrlicom i Danicom i Spomenicom domovinske zahvalnosti broj 01-051-96-5-5-18/1

### NN 69/1996 (16.8.1996.), Odluka o odlikovanju Redom kneza Trpimira s ogrlicom i Danicom i Spomenicom domovinske zahvalnosti broj 01-051-96-5-5-18/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje za osobite zasluge stečene svojim dugogodišnjim djelovanjem
u održanju nacionalne svijesti hrvatskog naroda na putu ostvarenja slobodne
i samostalne Republike Hrvatske a u prigodi odlaska u mirovinu. msgr. ĆIRIL
KOS

I. Redom kneza Trpimira s ogrlicom i Danicom

II. Spomenicom domovinske zahvalnosti

Broj: 01-051-96-5-5-18/1

Zagreb, 3. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1303
## Odluka o odlikovanju Redom Danice hrvatske s likom Marka Marulića broj 01-051-96-13-1-14/1

### NN 69/1996 (16.8.1996.), Odluka o odlikovanju Redom Danice hrvatske s likom Marka Marulića broj 01-051-96-13-1-14/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuju Redom Danice hrvatske s likom Marka Marulića za osobite
zasluge u kulturi:

1. doc. dr. NIKOLA BURLE

2. prof. FRANE FRANKOVIĆ - posmrtno

3. IVO FRLETA - posmrtno

4. prof. MIHOVIL POPOVAC

5. prof. EDUARD TUDOR

Broj: 01-051-96-13-1-14/1

Zagreb, 3. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1304
## Odluka o odlikovanju Redom Danice hrvatske s likom Marka Marulića broj 01-051-96-13-1-15/1

### NN 69/1996 (16.8.1996.), Odluka o odlikovanju Redom Danice hrvatske s likom Marka Marulića broj 01-051-96-13-1-15/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuju Redom danice hrvatske s likom Marka Marulića za osobite
zasluge u kulturi;

1. dr. sc. JERKO BEZIĆ

2. PETAR MIHANOVIĆ

3. dr. sc. JELKA RADAUŠ-RIBARIĆ

4. TOMO VLAHUTIN

Broj: 01-051-96-13-1-15/1

Zagreb, 5. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1305
## Odluka o odlikovanju Redom kneza Trpimira s ogrlicom i Danicom broj 01-051-96-1363

### NN 69/1996 (16.8.1996.), Odluka o odlikovanju Redom kneza Trpimira s ogrlicom i Danicom broj 01-051-96-1363

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se odlikuje Redom kneza Trpimira s ogrlicom i Danicom za zasluge
u razvijanju prijateljskih odnosa, promicanje ugleda i svekolike suradnje
između Republike Hrvatske i Savezne Republike Njemačke, na čemu je ustrajno
radio u protekle četiri godine svoje diplomatske službe u Republici Hrvatskoj
Nj. E. dr. HORST WEISEL veleposlanik Savezne Republike Njemačke u Republici
Hrvatskoj

Broj: 01-051-96-1363

Zagreb, 6. kolovoza 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1306
## Odluka o dodjeli Povelje Republike Hrvatske broj 01-051-96-19-3/1

### NN 69/1996 (16.8.1996.), Odluka o dodjeli Povelje Republike Hrvatske broj 01-051-96-19-3/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se Povelja Republike Hrvatske dodjeljuje Međunarodnoj smotri folklora
u Zagrebu za osobite zasluge na promicanju, očuvanju i razvoju narodne
kulture u Hrvata, a u prigodi tridesete obljetnice.

Broj: 01-051-96-19-3/1

Zagreb, 5. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1307
## Odluka o dodjeli Povelje Republike Hrvatske broj 01-051-96-19-2/1

### NN 69/1996 (16.8.1996.), Odluka o dodjeli Povelje Republike Hrvatske broj 01-051-96-19-2/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2., stavak
1., Zakona o odlikovanjima i priznanjima Republike Hrvatske ("Narodne novine"
broj 20/95.), donosim

## **ODLUKU**

kojom se Povelja Republike Hrvatske dodjeljuje Festivalu dalmatinskih
klapa Omiš za osobite zasluge na promicanju, očuvanju i razvoju glazbene
kulture klapskih pjesama u Hrvata, a u prigodi tridesete obljetnice svog
djelovanja.

Broj: 01-051-96-19-2/1

Zagreb, 3. srpnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 69/1996-1308
## Pravilnik o izmjenama i dopunama Pravilnika o tehničkim pregledima vozila

### NN 69/1996 (16.8.1996.), Pravilnik o izmjenama i dopunama Pravilnika o tehničkim pregledima vozila

# MINISTARSTVO UNUTARNJIH POSLOVA

Na temelju članka 321. stavka 1. točke 2. Zakona o sigurnosti prometa
na cestama ("Narodne novine", broj: 59/96.-pročišćeni tekst),
ministar unutarnjih poslova u suglasnosti s ministrom pomorstva, prometa
i veza donosi

## PRAVILNIK

### O IZMJENAMA I DOPUNAMA PRAVILNIKA O TEHNIČKIM PREGLEDIMA VOZILA

Članak 1.

U Pravilniku tehničkim pregledima vozila ("Narodne novine",
broj 9/93.) u članku 10. točki 2. dodaje se rečenica:

"Ukoliko stanica za tehnički pregled vozila ima dvije ili više
tehnoloških linija za pregled vozila, na liniji za pregled teretnih automobila
i autobusa umjesto dizalice može imati uređaj za razvlačenje kotača - razvlačnicu".

Članak 2.

U članku 11. dodaju se stavci 2., 3. i 4. koji glase:

"Tehnička ispravnost lake prikolice utvrđuje se svake treće godine
od žprvog tehničkog pregleda.

Na pregledu se provjerava uređaj za spajanje sa vučnim vozilom, ispravnost
uređaja za davanje svjetlosnih znakova, stanje i broj rama te stanje i
dubina šara guma.

Tehnička ispravnost lake prikolice ovjerava se u kartonu tehničke ispravnosti
lake prikolice".

Članak 3.

U članku 22. stavak 8. mijenja se i glasi:

"Za osnovicu izračunavanja postotka sile kočenja kotača na istoj
osovini uzima se veća sila kočenja. Razlika sile kočenja za radnu kočnicu
na kotačima iste osovine ne smije biti veća od 25%, a za pomoćnu 30%".

U stavku 15. u koloni XII. UREĐAJ ZA ODVOD SAGORJELIH PLINOVA, riječ:
"sagorjelih" zamjenjuju se riječju; "izgorjelih".

Članak 4.

U članku 30. alineji 1. riječ: "šest", zamjenuje se brojkom:
"12".

U alineji 2. riječ: "četiri" zamjenjuje se riječju: "šest".

Alineja 3. mijenja se i glasi:

" - vozila starija od sedam godina svaka tri mjeseca i pregledu
kočnica svakih 12 mjeseci".

Alineja 4. briše se.

Članak 5.

U članku 31. stavku 3. riječi: "knjižici vozila" zamjenjuju
se riječima: "kartonu izvršenih preventivnih tehničkih pregleda vozila".

Iza stavka 3. dodaje se novi stavak 4. koji glasi:

"Predložak kartona iz stavka 3. ovoga članka otiskan je uz Pravilnik
o registraciji vozila na motorni pogon i priključnih vozila ("Narodne
novine", br. 12/93., 22/93. i 19/96.) i njegov je sastavni dio".

Članak 6.

Predložak kartona tehničke ispravnosti lake prikolice tiskan je uz ovaj
Pravilnik i njegov je sastavni dio.

Članak 7.

Ovaj Pravilnik stupa na snagu osmog dana od dana objave u "Narodnim
novinama".

Broj : 511-01-64-31254/1-96.

Zagreb, 1. kolovoza 1996.

Ministar unutarnjih poslova

**Ivan Jarnjak, v. r.**

---

![](dodatni/365106.gif)

Pravilnik, NN 69/1996-1310
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)
## Naredba o izmjeni i dopuni Naredbe o ograničenju prometa na cestama

### NN 69/1996 (16.8.1996.), Naredba o izmjeni i dopuni Naredbe o ograničenju prometa na cestama

# MINISTARSTVO UNUTARNJIH POSLOVA

Na temelju članka 193. stavak 1. Zakona o sigurnosti prometa na cestama
("Narodne novine", broj 59/96 - pročišćeni tekst) ministar unutarnjih
poslova, u suglasnosti s ministrom pomorstva, prometa i veza, donosi

## NAREDBU

### O IZMJENI I DOPUNI NAREDBE O OGRANIČENJU PROMETA NA CESTAMA

I.

U Naredbi o ograničenju prometa na cestama ("Narodne novine",
broj 9/93.) u točki II. stavku l. alineja 1. mijenja se i glasi: "-
u vremenu od 1. lipnja do 30. rujna, petkom od 14.00 do 23.00 sata, subotom
od 04.00 do 14.00 sati i nedjeljom od 12.00 do 22.00 sata,".

II.

Točka V. mijenja se i glasi: "Novčanom kaznom od 6.000 kuna kaznit
će se za prekršaj trgovačko društvo ili druga pravna osoba, a novčanom
kaznom od 1.000 kuna obrtnik ili trgovac pojedinac, odnosno odgovorna osoba
u trgovačkom društvu ili drugoj pravnoj osobi, ako narede ili dopuste da
njihova vozila sudjeluju u prometu protivno ovoj Naredbi.

Novčanom kaznom od 150 kuna kaznit će se za prekršaj instruktor vožnje
koji osposobljava kandidate za vozače kao i vozač koji upravlja vozilom
protivno ovoj Naredbi".

III.

Ova Naredba stupa na snagu osmog dana od dana objave u "Narodnim
novinama".

Broj: 511-01-64-31811/1-96

Zagreb, 29. srpnja 1996.

Ministar unutarnjih poslova

**Ivan Jarnjak, v. r.**

Naredba, NN 69/1996-1311
## Odluka o razrješenju člana Upravnog odbora Zavoda za platni promet

### NN 69/1996 (16.8.1996.), Odluka o razrješenju člana Upravnog odbora Zavoda za platni promet

# **NARODNA BANKA HRVATSKE**

Na temelju članka 48. stavak 1. Zakona o platnom prometu u zemlji ("Narodne
novine" broj 27/93, 13/94, 69/94, 73/94. i 24/96.) Savjet Narodne banke
Hrvatske na sjednici održanoj 3. srpnja 1996. godine, donio je

## **ODLUKU**

### **O RAZRJEŠENJU ČLANA UPRAVNOG ODBORA ZAVODA ZA PLATNI PROMET**

Razrješuje se dužnosti člana Upravnog odbora Zavoda za platni promet
JURE BRAJKOVIĆ, radi odlaska na drugu dužnost.

O. br. 357/96.

Zagreb, 3. srpnja 1996.

Predsjednik Savjeta

Narodne banke Hrvatske

Guverner

Narodne banke Hrvatske

**dr. Marko Škreb,** v. r.

Odluka, NN 69/1996-1313
## Odluka o imenovanju člana Upravnog odbora Zavoda za platni promet

### NN 69/1996 (16.8.1996.), Odluka o imenovanju člana Upravnog odbora Zavoda za platni promet

# NARODNA BANKA HRVATSKE

Na temelju članka 48. stavak 1. Zakona o platnom prometu u zemlji ("Narodne
novine" broj 27/93, 13/94, 69/94, 73/94. i 24/96.) Savjet Narodne banke
Hrvatske na sjednici održanoj 3. srpnja 1996. godine, donio je

## **ODLUKU**

### **O IMENOVANJU ČLANA UPRAVNOG ODBORA ZAVODA ZA PLATNI PROMET**

Za člana Upravnog odbora Zavoda za platni promet imenuje se mr. NIKO
RAIČ, pomoćnik ministra financija za pripremu i konsolidaciju proračuna.

O. br. 358/96.

Zagreb, 3. srpnja 1996.

Predsjednik Savjeta

Narodne banke Hrvatske

Guverner

Narodne banke Hrvatske

**dr. Marko Škreb,** v. r.

Odluka, NN 69/1996-1314
## Odluka o odlikovanju Redom Danice hrvatske s likom Marka Marulića broj 01-051-96-13-1-12/1

### NN 71/1996 (23.8.1996.), Odluka o odlikovanju Redom Danice hrvatske s likom Marka Marulića broj 01-051-96-13-1-12/1

# **PREDSJEDNIK REPUBLIKE HRVATSKE**

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), a na prijedlog Državnog povjereništva za odlikovanja i priznanja
donosim

## **ODLUKU**

kojom se odlikuju Redom Danice hrvatske s likom Marka Marulića za osobite
zasluge za kulturu:

1. dr. VLADIMIR KOŠĆAK

2. MARIJA SEKELEZ

3. prof. ŽIVKO STRIŽIĆ

4. ĐURĐA ŠINKO-DEPIERRIS

5. ALEN VITASOVIĆ

6. dr. ZORICA VITEZ

7. TAHIR MUJIČIĆ

8. DUBRAVKO JELAČIĆ-BUŽIMSKI

Broj: 01-051-96-13-1-12/1

Zagreb, 5. kolovoza 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 71/1996-1316
## Odluka o odlikovanju Redom Hrvatskog trolista broj 01-051-96-15-7/1

### NN 71/1996 (23.8.1996.), Odluka o odlikovanju Redom Hrvatskog trolista broj 01-051-96-15-7/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), a na prijedlog Državnog povjereništva za odlikovanja i priznanja
donosim

## **ODLUKU**

kojom se odlikuju Redom Hrvatskog trolista za osobite zasluge za Republiku
Hrvatsku stečene u ratu:

1. VLADO MATJAČIĆ

2. MARIJA OLUJIĆ

3. IVAN RUKLJIĆ

4. LJILJA VOKIĆ

Broj: 01-051-96-15-7/1

Zagreb, 8. kolovoza 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 71/1996-1317
## Odluka o odlikovanju Redom Hrvatskog pletera broj 01-051-96-16-4/1

### NN 71/1996 (23.8.1996.), Odluka o odlikovanju Redom Hrvatskog pletera broj 01-051-96-16-4/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), a na prijedlog Državnog povjereništva za odlikovanja i priznanja
donosim

## **ODLUKU**

kojom se odlikuju Redom Hrvatskog pletera za osobit doprinos razvitku
i ugledu Republike Hrvatske i dobrobiti njezinih građana:

1. NEVENKA CEROVSKY

2. ŽELJKO ČOVIĆ

3. ERIKA KAŠPAR

4. DARKO MARINAC

5. MLADEN MARKOČ

6. DAVORIN TEPEŠ

7. ŽELIMIR VUKINA

8. DANIEL ZAKARIJA

9. SINIŠA TATALOVIĆ

10. MILJENKO ROŽMARIĆ

11. ZLATKO CIKAČ

12. NIKOLA FIOLIĆ

Broj: 01-051-96-16-4/1

Zagreb, 5. kolovoza 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 71/1996-1318
## Odluka o odlikovanju Redom Hrvatskog pletera broj 01-051-96-15-7/2

### NN 71/1996 (23.8.1996.), Odluka o odlikovanju Redom Hrvatskog pletera broj 01-051-96-15-7/2

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), a na prijedlog Državnog povjereništva za odlikovanja i priznanja
donosim

## **ODLUKU**

kojom se odlikuje Redom Hrvatskog pletera za osobit doprinos razvitku
i ugledu Republike Hrvatske i dobrobiti njezinih građana

MIROSLAV LILIĆ

Broj: 01-051-96-15-7/2

Zagreb, 6. kolovoza 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 71/1996-1319
## Odluka o odlikovanju Spomenicom domovinske zahvalnosti broj 01-051-96-18-7/1

### NN 71/1996 (23.8.1996.), Odluka o odlikovanju Spomenicom domovinske zahvalnosti broj 01-051-96-18-7/1

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka 2. stavak 1.
Zakona o odlikovanjima i priznanjima Republike Hrvatske ("Narodne novine"
broj 20/95.), a na prijedlog Državnog povjereništva za odlikovanja i priznanja
donosim

## **ODLUKU**

kojom se odlikuje Spomenicom domovinske zahvalnosti za časnu i uzornu
službu za razdoblje od pet godina:

1. SONJA ROHR

2. FRANE ŠIŠKO

3. DRAGUTIN ŠPOLJARIĆ

Broj: 01-051-96-18-7/1

Zagreb, 5. lipnja 1996.

Predsjednik

Republike Hrvatske

**dr. Franjo Tuđman,** v. r.

Odluka, NN 71/1996-1320
## Objava o brisanju iz Popisa pravnih osoba, radnji i stručnih službi koje imaju ovlast za kontrolu i održavanje vatrogasnih aparata

### NN 71/1996 (23.8.1996.), Objava o brisanju iz Popisa pravnih osoba, radnji i stručnih službi koje imaju ovlast za kontrolu i održavanje vatrogasnih aparata

# **OBJAVE**

## **OBJAVA**

### **O BRISANJU IZ POPISA PRAVNIH OSOBA, RADNJI I STRUČNIH SLUŽBI KOJE IMAJU OVLAST ZA KONTROLU I ODRŽAVANJE VATROGASNIH APARATA**

Na temelju članka 22. stavka 5. i 8. Zakona o zaštiti od požara ("Narodne
novine" br. 58/93.) Ministarstvo unutarnjih poslova Republike Hrvatske
objavljuje da se iz Popisa pravnih osoba, radnji i stručnih službi koje
imaju ovlast za kontrolu i održavanje vatrogasnih aparata briše:

24. "Jadran-turist" d.d., Rovinj, V. Nazora 6.

Ministar

**Ivan Jarnjak,** v. r.

Ostalo, NN 71/1996-1324
## Uredba o utvrđivanju mjesečnog dodatka uz mirovinu

### NN 73/1996 (30.8.1996.), Uredba o utvrđivanju mjesečnog dodatka uz mirovinu

# **VLADA REPUBLIKE HRVATSKE**

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkog doma Sabora
Republike Hrvatske ("Narodne novine", broj 72/95), Vlada Republike Hrvatske
je na sjednici održanoj 29. kolovoza 1996. godine donijela

## **UREDBU**

### **O UTVRĐIVANJU MJESEČNOG DODATKA UZ MIROVINU**

Članak 1.

Uz mirovinu u mjesecu rujnu 1996. godine isplatit će se dodatak u iznosu
od 100 kuna po umirovljeniku.

Ovlašćuje se ministar financija da iz Državnog proračuna Republike Hrvatske
za 1996. godinu osigura sredstva za isplatu dodatka iz stavka 1. ovoga
članka.

Članak 2.

Upute za primjenu ove Uredbe daje Ministarstvo rada i socijalne skrbi.

Provedbu ove Uredbe osigurat će Republički fond mirovinskog i invalidskog
osiguranja radnika Hrvatske.

Članak 3.

Ova Uredba stupa na snagu danom objave u "Narodnim novinama".

Klasa: 140-01/95-01/05

Urbroj: 5030116-96-16

Zagreb, 29. kolovoza 1996.

Predsjednik

**mr. Zlatko Mateša,** v. r.

Uredba, NN 73/1996-1326